CELEX: 62017TN0108
Language: el
Date: 2017-02-17 00:00:00
Title: Υπόθεση T-108/17: Προσφυγή της 17ης Φεβρουαρίου 2017 — ClientEarth κατά Επιτροπής

18.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/41
            
         Προσφυγή της 17ης Φεβρουαρίου 2017 — ClientEarth κατά Επιτροπής
   (Υπόθεση T-108/17)
   (2017/C 121/61)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: ClientEarth (Λονδίνο, Ηνωμένο Βασίλειο) (εκπρόσωπος: A. Jones, Barrister)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει την προσφυγή παραδεκτή και βάσιμη·
            
         
               —
            
            
               να ακυρώσει την απόφαση της Ευρωπαϊκής Επιτροπής της 7ης Δεκεμβρίου 2016 (στο εξής: προσβαλλόμενη απόφαση), με την οποία η Επιτροπή αρνήθηκε να επανεξετάσει την απόφασή της C(2016) 3549 (στο εξής: απόφαση αδειοδοτήσεως) διά της οποίας χορηγήθηκε έγκριση για τη χρήση χημικής ουσίας γνωστής ως φθαλικός δις(2-αιθυλεξυλ) εστέρας στις επιχειρήσεις VinyLoop Ferrara SpA, Stena Recycling AB, και Plastic Planet srl, στο πλαίσιο του κανονισμού (ΕΚ) 907/2006 (1)·
            
         
               —
            
            
               να ακυρώσει την απόφαση αδειοδοτήσεως·
            
         
               —
            
            
               να καταδικάσει την Επιτροπή στα δικαστικά έξοδα της προσφεύγουσας· και
            
         
               —
            
            
               να διατάξει κάθε άλλο μέτρο που κρίνει κατάλληλο.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τέσσερις λόγους.
   
               1.
            
            
               Με τον πρώτο λόγο προβάλλεται ότι η προσβαλλόμενη απόφαση πάσχει πρόδηλη πλάνη περί το δίκαιο και πρόδηλη πλάνη εκτιμήσεως σχετικά με την προβαλλόμενη συμμόρφωση της αιτήσεως προς αδειοδότηση των VinyLoop, Stena, και Plastic Planet, κατά την έννοια του άρθρου 62 και του άρθρου 60, παράγραφος 7, του κανονισμού (ΕΚ) 1907/2006.
            
         
               2.
            
            
               Με τον δεύτερο λόγο προβάλλεται ότι η προσβαλλόμενη απόφαση πάσχει πρόδηλη πλάνη περί το δίκαιο και πρόδηλη πλάνη εκτιμήσεως στο πλαίσιο του άρθρου 60, παράγραφος 4, του κανονισμού (ΕΚ) 1907/2006 όσον αφορά την κοινωνικοοικονομική αξιολόγηση.
            
         
               3.
            
            
               Με τον τρίτο λόγο προβάλλεται ότι η προσβαλλόμενη απόφαση πάσχει πρόδηλη πλάνη εκτιμήσεως στο πλαίσιο του άρθρου 60, παράγραφοι 4 και 5, του κανονισμού (ΕΚ) 1907/2006 σχετικά με την ανάλυση εναλλακτικών λύσεων.
            
         
               4.
            
            
               Με τον τέταρτο λόγο προβάλλεται ότι η προσβαλλόμενη απόφαση πάσχει πρόδηλη πλάνη περί το δίκαιο και πρόδηλη πλάνη εκτιμήσεως όσον αφορά την εφαρμογή της αρχής της προφυλάξεως στο πλαίσιο της διαδικασίας εγκρίσεως σύμφωνα με τον κανονισμό (ΕΚ) 1907/2006.
            
         
      (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) 793/93 του Συμβουλίου και του κανονισμού (ΕΚ) 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1).